**Despre părinți**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când lumea îți arată nedreptate,

iar Golgote te-așteaptă înainte,

ușoară e a lumii greutate

de ai parinte!

În cartea vieții el îți indică pagini

să le citești, sorbind a’ lor cuvinte

și te îndeamnă să nu știi de margini

al tău parinte.

Când visul tău e-o scară mult prea lungă

sau așteptarea este prea fierbinte,

un sprijin ce necazul ți-l alungă

e-al tău părinte.

Când lauri se cuprind într-o cunună,

înseninarea frunții să-ți alinte

esența mulțumirii se adună

în el..., părinte.

Când drumul către casa părintească

E greu tribut aducerii aminte

Tu, nu uita că Soare într-o iască

e-al tău părinte!

Lumina lui trăiește adumbrire

când moartea îi dedică jurăminte

și moare împăcat cu a sa fire

că ți-e părinte.